Here is a page extracted from Wikipedia that may contain CSS, HTML, and a lot of unformatted text.

Title: Luz (peix)
Content: O luz ye o nombre común de cuantos peixes de mar, de l'orden d'os gadiformes.

Descripción 

Mesura de 80 a 130 cm de longaria, y tien o cuerpo alargau y comprimiu lateralment. Ye de color marrón u negra en a parte superior, grisa en os costaus y plateyada en a rechión ventral. Vive en a Mediterrania, l'Atlantico y o Pacifico Sud. Istos peixes fan dos menas de migracions: una toz os días, puyando d'entre nueit a las napas superiors d'a mar t'alimentar-se-ie, y baixando d'entre día. A segunda ye de tipo estacional, seguntes o ciclo reproductivo de cada especie.

Especies 

Familia Merluccidae:
 Luz europeu (Merluccius merluccius)
 Luz austral (Merluccius australis)
 Luz archentino (Merluccius hubbsi)
 Luz chileno (Merluccius chilensis)
 Luz peruano (Merluccius gayi peruanus)

Familia Gadidae
 Luz royo (Urophycis chuss)
 Luz blanco (Urophycis tenuis)

Familia Macruronidae
 Luz de coda (Macruronus magellanicus)

Familia Nototheniidae
 Luz negro (Dissostichus eleginoides)

Pesca 
Todas as variedaz son explotadas como recurso pesquero d'os países an que se troban, ta o consume interno como ta la exportación t'a resta d'o mundo. A especie mas aprofeitada ye o luz común, por estar muit común y muit conoixiu d'os consumidors. Se gosa procesar mas que mas como filet, u sacadas as visceras y a cabeza, entre atras trazas. O luz de coda ye un recurso menos explotau por estar menos conoixiu. Se fa servir ta fer filez y surimi.  As artes de pesca emplegadas ta capturar-los son rez d'arrocegamiento de fondo y semipelachicas, y tamién con anzuelo y palangre.

Paracantopterichios
Peixes marins